
శ్రీనగర్ : పాకిస్థాన్ ఉగ్రవాద ప్రణాళికలకు భారీగా ఎదురు దెబ్బ తగిలింది. భారతీయ భద్రతా దళాలు పాకిస్థాన్కు గట్టి సందేశాన్ని ఇచ్చాయి. లష్కరే తొయిబా ఉగ్రవాద సంస్థ నాయకత్వాన్ని తుడిచిపెట్టాయి. 26/11 ముంబై ఉగ్రవాద దాడుల సూత్రధారి లఖ్వీ మేనల్లుడు ఒబెయిద్తోపాటు అగ్ర కమాండర్ మహమ్మద్ను మట్టుబెట్టాయి. చందేర్గీర్లో జరిగిన ఆపరేషన్ విజయవంతమైంది. బీఎస్ఎఫ్ జవాను మహ్మమూద్ పరే హత్యకు ప్రతీకారం తీర్చుకున్నట్లయింది.జమ్మూ-కశ్మీరు పోలీసుల కథనం ప్రకారం హాజిన్ ఏరియాలోని చందేర్గీర్లో నిర్దిష్ట సమాచారం మేరకు భద్రతా దళాలు గాలింపు జరిపాయి. ఉగ్రవాదులు నక్కి ఉన్న ఇంటిని చుట్టుముట్టాయి. ఈ ఆపరేషన్లో ఆరుగురు ఉగ్రవాదులు హతమయ్యారు. వీరిలో జకీ ఉర్ రెహమాన్ లఖ్వీ మేనల్లుడు ఒబెయిద్, లష్కరే తొయిబా అగ్ర కమాండర్ మహమ్మద్ ఉన్నారు. ఉగ్రవాదుల నుంచి ఆరు ఆయుధాలను స్వాధీనం చేసుకున్నారు. భారతీయ వాయుసేనకు చెందిన గరుడ్ కమాండో అమరుడయ్యారు. ఇద్దరు జవాన్లు గాయపడ్డారు.మరోవైపు భద్రతా దళాలపై స్థానికులు రాళ్ళు విసిరారు.

srinagar : pakisthan ugravaada pranaalikalaku bhariga eduru debba tagilindi. bhaarateeya bhadrata dalaalu paakisthaanku gatti sandesaanni ichayi. lashkare toiba ugravaada samstha naayakatvaanni tudichipettaayi. 26/11 mumbai ugravaada daadula suutradhaari lakhwee menalludu obeyidtopatu agra commander mahammadnu mattubettaayi. chandergirlo jarigina aperation vijayavantamaindi. bsf javaanu mahmamud pare hatyaku prateekaaram teerchukunnatlayindi.jammoo-kashmeeru polisula kathanam prakaaram hajin ariyaaloni chandergirlo nirdishta samacharam meraku bhadrata dalaalu gaalimpu jaripai. ugravaadulu nakki unna intini chuttumuttaayi. ee aapareshanlo aaruguru ugravaadulu hatamayyaru. veerilo jaki ur rehaman lakhwee menalludu obeid, lashkare toiba agra commander mahammad unnaaru. ugravaadula nunchi aaru aayudhaalanu swaadheenam chesukunnaru. bhaarateeya vaayusenaku chendina garud kamando amarudayyaru. iddaru javaanlu gayapaddaru.marovaipu bhadrata dalaalapai sthaanikulu raallu visiraaru.